**Orpund** estis ĝis la 31-a de decembro 2009 komunumo de la distrikto Nidau kaj ek de la 1-a de januaro 2010 komunumo de la administra distrikto Bielo en Kantono Berno, Svislando. Ĝi havis 2671 loĝantojn je la 31-a de decembro 2010.

Geografio
---------

Orpund situas ĉe la norda bordo de Nidau-Bühren-Kanalo, en kiu estis kunigitaj la riveroj Aro kaj Zihl, oriente de la urbo Bielo, al kies aglomeraĵo ĝi apartenas. Al la komunumo apartenas la vilaĝo Orpund, la iama Monaĥejo Gottstatt kaj la vilaĝeto Zihlwil.

La teritorio de la komunumo etendiĝas sur areo de 3,96 km², de kiuj 37,4% estas kovritaj de arbaro, 39,1% servas por agrikulturo kaj 20,7% por setlado.

Najbara komunumo
----------------

La komunumo Orpund limas en nordoriento al Safnern, en sudoriento al Scheuren, en sudo al Schwadernau, en sudokcidento al Brügg, kaj en nordokcidento al Bielo.

Trafiko
-------

Tra la komunumo pasas la kantona ĉefvojo n-ro 235.1 de Bielo al Büren ĉe Aro. Nordokcidente de la komunumo troviĝas la vojnodo de la svisa aŭtovojo A5 kun la svisa aŭtovojo A16 kaj la nuntempe konstruata konekto al la svisa aŭtovojo A6. Al la publika transportreto la komunuo estas konektita per la loka buslinio n-ro 72 de la stacidomo de Bielo al Meinisberg.

Historio
--------

La unua dokumenta mencio de Orpund datiĝas el la jaro 1255 kiel *Orpunt*. Dum la konstruado de Nidau-Bühren-Kanalo estis trovitaj diversaj objektoj el la bronzepoko kaj la La-Tène-epoko. Dum mezepoko Orpund apartenis al la Grafoj de Nidau, kiuj ĝin trandonis al sia Monaĥejo Gottstatt konservante la jursidikcion. En la jaro 1398 Orpund fariĝis kun la tuta grafejo havaĵo de la urbo Berno. Ĝis la Helveta Revolucio de 1798 Orpund apartenis al la Voktejo Nidau. Dum la tempo de la Helveta Respubliko ĝis 1803 ĝi apartenis al la distrikto Büren. En 1803 ĝi estis atribuita al la distrikto Nidau kaj fariĝis en la jaro 2010 parto de la administra distrikto Bielo.

Komunuma partnereco
-------------------

Orpund ek de 1991 havas komunuman partnerecon kun la urbo Brtnice en Ĉeĥio.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Anne-Marie Dubler*: *Orpund* en *Historia Leksikono de Svislando* (2010-09-21)

Eksteraj ligiloj
----------------

* Kategorio Orpund en la Vikimedia Komunejo (Multrimedaj datumoj)

* Oficiala retejo de la komunumo Orpund

* **Vidu ankaŭ en la Vikimedia Komunejo la kategorion Orpund** – (Kolekto de bildoj kaj plurmediaj dosieroj)

Bildoj
------

* Monaĥejo Gottstatt en OrpundMonaĥejo Gottstatt en Orpund
* Monaĥeja preĝejo GottstattMonaĥeja preĝejo Gottstatt
* Preĝejo Gottstatt de internePreĝejo Gottstatt de interne
* Grenejo Gottstatt, Sidejo de la komunuma administracio OrpundGrenejo Gottstatt, Sidejo de la komunuma administracio Orpund
* Ponto trans Nidau-Büren-Kanalo inter Scheuren kaj OrpundPonto trans Nidau-Büren-Kanalo inter Scheuren kaj Orpund
* Komunumenira ŝildo, kiu indikas la komunuman partnerecon kun BrtniceKomunumenira ŝildo, kiu indikas la komunuman partnerecon kun Brtnice

  


|  |  |  |  |
| --- | --- | --- | --- |
| 

| v • d • rKomunumoj de la administra distrikto Bielo |
| --- |
| Aegerten • Bellmund • Bielo • Brügg • Evilardo • Ipsach • Lengnau • Ligerz • Meinisberg • Mörigen • Nidau • Orpund • Pieterlen • Port • Safnern • Scheuren • Schwadernau • Sutz-Lattrigen • Twann-Tüscherz |  |

 |


|  |  |  |  |
| --- | --- | --- | --- |
| 

| v • d • rKomunumoj de la iama distrikto Nidau ĝis 2009 |
| --- |
| Aegerten • Bellmund • Brügg • Bühl • Epsach • Hagneck • Hermrigen • Ipsach • Jens • Ligerz • Merzligen • Mörigen • **Nidau** • Orpund • Port • Safnern • Scheuren • Schwadernau • Studen • Sutz-Lattrigen • Täuffelen • Tüscherz-Alfermée • Twann • Walperswil • Worben |  |

 |